ADVERTENCIAS PARA LOS CONFESSORES de los naturales.	
¶ COMPVESTAS POR EL PADRE Fray Ioan Baptista, de la Orden del Seraphico Padre Sanct Francisco, Lector de Theologia, y Guardian del Conuento de Sanctiago Tlatilulco: de la Prouincia del Sancto Euangelio.	
Primera Parte.	
Con Priuilegio.	
¶ En Mexico, En el Conuento de Sanctiag[o] Tlatilulco, Por M. Ocharte. año 1600.	
	
Yzcatquite tlatlaniliztli itechpa in Doctrina Christiana inic tlatlanilozque immacehualtzitzintí inihquac moyolcuitia moyolmelahua.	
P ¶ Cuix ticmoneltoquitia intotecuiyoDios ixquich ìhuelí, in oq^yocox in ilhuicatl yhuā intlalticpactli?	
R ¶ Ca quemaca.	
P ¶ Cuix ticneltoca ca intotecuiyo Dios caTettatzin, ca Tepiltzin, ca Spiritu sancto ca ei personas, ҫā iceltzin teutl in huel imeixtìntzitzin personasme?	
R ¶ Ca quemaca.	
P ¶ Cuix ticmati ca in [Fol. 38] Dios ipiltzin totecuiyo Iesuchristo topampa oq^chtli omuchiuhtzinoco ihtictzinco immuchipa ichpuchtli sancta Maria ahmo ma oq^chyotica ahmo manacayotica, ҫan ica ítlamahuiҫoltzin Spiritu sancto, auh in omotlacatilitzino totlan monemitico nicā tlalticpac, yhuan topāpa Cruz titech omomiquili, yhuā otococ, auh eìlhuìtica omonohmaizcalitzino, yhuan inoyuhq^z vmpohual ilhuitl in omozcalitzino, nimā omotlecahui inichātzinco ilhuicac in vmpa moyetztíca mehuititica ímayauhcampatzinco initlaҫottatzin Dios?	
R ¶ Ca quemaca.	
P ¶ Cuix tìcmati caoc ceppa hualmohuicaz in nicā tlalticpac inic q^mmozcaliliz inixquichtin mimicque, yhuan quimmotlatzontequililiz, yequene ixquichtin quimmomaq^liz inin tlaxtlahuil, in yuhca imahcehual inin tlachihual?	
R ¶ Ca quemaca	
P ¶ Cuix ticneltoca ca inizquìtetl sacramento cenca techìpauh cē ca tequaltili, occenca ye in SS. Sacramēto in huel ihtic moyetzinotica ìn totecuiyo lesu Xp^o inìtlaҫonacayotzin, ìn ynimatzì yhuā yniteoyotzin?	
R ¶ Ca quemaca.	
P ¶ Cuix ticmati ca ìn neyolcuitiliztli yhuā teteochihualiztli, in [Fol. 39] quimohuìcaltìa tlahtlacol choquiztli, yhuan necemixnahuatiliztli, ca yc polihui in ixquìch totlahtlacol totlapilchihual?	
R ¶ Ca quemaca.	
P ¶ Cuix ticmati ca monahuatil intìtlaxtlahuaz titlacuepcayotiz ipampa immotlahtlacol in oncan tipopolhuililoc immoneyolcuitilizpan?	
R ¶ Ca quemaca.	
P ¶ Cuix ticmati camonahuatil iticneltocaz immatlactetl neltoconi inipan motenehua Credo, yhuā inixq^ch quimoneltoquitia insancta Yglesia?	
R ¶ Ca quemaca.	
P ¶ Cuix ticmati ca monahuatil ìn ticpiazmatlactetl Dios itenahuatiltzin, yhuan macuiltetl sancta Yglesia itenahuatil, inic huel timomaquìxtiz?	
R ¶ Ca quemaca.	
P ¶ Cuix ticmatí ca mohuey nahuatil intictlalcahuiz in ixquich temictiani tlahtlacolli?	
P ¶ Ca quemaca.	
R ¶ Cuix ticmati in nauhtlamātli motēco?	
	
¶ Nopiltzine ma xicmomachiti, caihueynahuatil in Christiano [Fol. 40] innauhtlamantli quimatiz in ihquac ye ixtlamati: Inic centlamantli cayehuatl inq^nin huel tlatlatlauhtiloz. Inic ontlamantli inquenin tlaneltocoz. Inic etlamantli, inquenin qualli yectli chihualoz. Yequene inic nauhtlamantli inquenìn tlaceliloz. Auh initechpa in nimitztlatlaniz nimitztlatemoliz, mahuelxinechnanquili.	
P ¶ Cuix huel ticmati in Pater noster inic tictotlatlauhtilia intottatzin Dios intech momaquiliz inquixquich itechmonequi in tonacayo, yhuan in tanima?	
R ¶ Ca quemaca.	
P ¶ Cuix ticmati initlahpololocatzin intlahtoca ichpuchtli S. Maria ìnìc oquimotlahpalhuique S. Gabriel Archangel yhuā sancta Isabel ipitzin iyehuatl sācta Mariae ma ximopaquiltitie?	
R ¶ Ca quemaca.	
P ¶ Cuix ticmati initetlahpalolitzin sancta Yglesia inic quimotlapalhuiya inilhuicaceihuapilli: iyehuatl cihuapille maximopaquiltitie. &c.	
R ¶ Ca quemaca.	
Inic ontlamātli ihuey nahuatil Christiano intlaneltocaz.	
P ¶ Cuix ticmocenneltoquitia in totecuiyo Dios in ҫan huel iceltzin teutl moteyocolilìa immotemaquixtiliani, [Fol. 41] yhuan motecempahpaquiltiliani, inҫā iceltzin ixquichihueli, yhuan ipaltzinco titonemitia incemanahuac titlaca: yequene cuix ticneltoca immatlactetl onnahui neltoconi inipan motenehua in Credo, iyehuatl Nicnoneltoquitia. &c yhuan ìnixq^ch q^moneltoquitia tonātzin sancta Yglesia.	
R ¶ Ca quemaca.	
P ¶ Inin tlaneltoquiliztlí cuix huel ipan tinemiznequi, yhuan cuix huel ipan timiquiznequi?	
R ¶ Ca quemaca.	
P ¶ Cuix ticneltoca ca in totecuiyo Dios ixquich yhueli eintinpersonasme, inic cepersona Dios Tettatzin, inic vmepersona Dios Tepiltzin, ìnic eypersona Dios Spū sācto: auh ca inimeixtin personasme ҫa huel iceltzin teutl Dios tlahtohuani inhuel imeixtintzitzin?	
R ¶ Ca quemaca.	
P ¶ Cuix ticneltoca ca inic personas eittitica, auh inic teutl ҫan cettitica in totecuiyo Dios?	
R ¶ Ca quemaca.	
P ¶ In Tettatzin, cuix Tepiltzin, cuix noҫo Spiritu sancto?	
R ¶ Ca niman ahmo.	
P ¶ In Tepiltzin cuix Tettatzin, cuix noҫo Spiritu sancto.	
R ¶ Ca niman ahmo.	
P ¶ In Spiritu sancto, [Fol. 42] cuix Tettatzin, cuix noҫo Tepiltzin?	
R ¶ Ca níman ahmo.	
P ¶ Auh tleyca tleypāpa in Tettatzin ahmo Tepiltzin, ahmo &c.	
R ¶ Yehica ca inimeixtin personasme huel cececni quizticate in cecēme personas, auh ҫan huel ce nelli Dios inhuel imeixtitzitzi?	
P ¶ Inimeixtin in personas SS. Trinidad, ac yehuatzin oq^chtli omuchiuhtzinoco?	
R ¶ Ca yehuatzin inic vme personas Dios Tepiltzin totecuiyo Iesu Christo.	
P ¶ Cuix ticneltoca ca in Dios itlaҫopiltzin inic vme p^sonas SS. Trin. intotecuiyo Iesu Xp^o yihtictzinco omonacayotitzino in sancta Maria muchipa huel ìchpuchtli, ahmo manacayotica, ҫā yca itlamahuiҫoltzin Spiritu sancto.	
R ¶ Ca quemaca.	
P ¶ Cuix tìcneltoca ca in totecuìyo Iesu Christo ittetzinco omotlacatili in sancta Maria auh ahmo ma yc oquimopolhui in ichpuchyotzin?	
R ¶ Ca quemaca.	
P ¶ Cuix ticneltoca ca in totecuiyo Iesu Christo topampa omotlayhiyohuilti momiquili itech Cruz, yhuan tococ?	
R ¶ Ca quemaca.	
P ¶ Cuix ticneltoca ca ī oyuhmomiquili itech [Fol. 43] Cruz inìtlaҫoyoliatzin omotemohuì mictlā initocayocā Lymbo, inic quimmanilito quinhualmoquixtilito ininyolia immaniman ìnitlaҫohuan in qualtin tettahuā in vmpa q^mochieliticatca ìnihuallalilitzin?	
R ¶ Ca quemaca.	
P ¶ Cuix ticneltoca, ca intotecuiyo Iesu Christo eilhuitica omonohmaizcalitzino omonohmayoliti inintlan mimicque?	
R ¶ Ca quemaca.	
P ¶ Cuix ticneltoca, ca inihquac omozcalitzino in totecuiyo Iesu Christo vmpohualilhuitica omotlecahuítzíno inichantzinco ilhuìcac, imayauh cāpa motlalìtzinoto, yhuan vmpa mehuitica in itlantzinco itlaҫotattzin Dios ixq^ch yhueli?	
R ¶ Ca quemaca.	
P ¶ Cuix ticneltoca, ca in totecuiyo Iesu Xp^o occeppa hualmohuicaz inihquac ōtlamiz cemanahuac, inic huel yehuatzin quimmotlatzontequililiquiuh inyolque, yhuan inmimicque: auh inqualtin q^mmomaq^liz in ilhuicac cemihcac pahpaquiliztli, yehica huel oquipixque initenahuatiltzin: auh in ahqualtin quimmomaquiliz incemihcac tlayhiyohuiliztli in vmpa mictlan, yehica ahmo huel oquipixque ahmo quimonemiliztique initenahuatiltzin?	
[Fol. 44] R ¶ Ca quemaca.	
P ¶ Cuìx ticneltoca, ca oncatqui in sancta Yglesia, q. n. inìn yecnecentlalilìz inixq^chtin itlaneltocacahuan totecuìyo Iesu Christo immotenehua Christianome intlaneltoquiliztica yhuan ica in sacramento mocentlalia, yhuā mocetilia?	
R ¶ Ca quemaca.	
P ¶ Cuix ticneltoca, ca in ohuel oontlā cemanahuac occeppa muchitlacatl yoliz mozcaliz: yhuan cacemihcac yolihuaz, cacemihcac nemohuaz?	
R ¶ Ca quemaca.	
P ¶ Cuix ticneltoca, ca in sacramento yc popolihui intlahtlacolli, yhuan ca inizquitetl sacramento in q^motemaquilia sancta Yglesia ca cenca techipauh tequaltili, teyectili?	
R ¶ Ca quemaca.	
P ¶ Inic etlamantli ihueynahuatil inChristiano inquimatiz catlehuatl inqualli yectli quichihuaz quimonemiliztiz in ichuel momaquixtiz. Auh in axcan cuix ticmati ca matlactetl initenahuatiltzin inìcelteutl DIOS, in etetl itechpohui inimahuiztililocatzin Dios, auh inchicontetl itechpohui inin tlaҫotlaloca tohuanpohuan?	
R ¶ Ca quemaca.	
P ¶ Cuix ticmatica mohueynahuatil inticmoneltoq^tiz inicelteutl [Fol. 45] Dios yhuan ticmotlaҫotiliz yca muchi moyollo yhuan ipan ixquich?	
R ¶ Ca quemaca.	
P ¶ Cuix tícmatica mohueynahuatil inittetzinco timotemachiztitlaquauhtlamatiz yhuan ticmotlatlauhtiliz ticmotzatzililiz, occenca ye ihquac in itlatecoco, tetolini mopan muchihua?	
R ¶ Ca quemaca.	
P ¶ Cuix tìcmatica mohueynahuatil in ahmo tictlapictenehuaz initocatzin Dios, yhuan mohueynahuatil in Domìngo yhuā ilhuitl ipan ahtletaiz ҫan tìquixcahuiz intitlateomatiz, yhuā huel centetl Missa tiq^taz?	
R ¶ Ca quemaca.	
P ¶ Cuix ticmatica mohueynahuatil tiquimmahuiztiliz immotta immonan, yhuā ayac momacmiquiz, ahmo taahuilnemiz, ahmo tichtequiz, ahmo titetētlapiquiz ahmo tetechtictlamiz in tlahtlacolli, ahmo tiq^lehuiz in tecihuauh, ahmo tiquelehuiz in teaxca intetlatqui?	
R ¶ Ca quemaca.	
P ¶ Cuix ticmatica mohueynahuatil intimoyolcuitiz timoyolmelahuaz inihquac Quaresma, ahnoҫo inihquac in yetimiquiznequi ahnoҫo inihquactiaz micohuayan yeq^ne inihquac ticceliz incentetl sacramento, occenca yehuatl inihtic moyetztica in totecuiyo [Fol. 46] Iesu Christo.	
R ¶ Ca quemaca. 	
P ¶ Cuix ticmati ca mohueynahuatil inticmoceliliz initlaҫomahuiznacayotzin totecuiyo Iesu Christo inihquac huey Pasqua inxuchiPasqua, yhuan inihquac cenca timococoz?	
R ¶ Ca quemaca.	
P ¶ Cuix ticmatica mohueynahuatil intinacacahuaz inihquac motenahuatilia sancta Yglesia, yhuan timocahuaz ynihquac ìtlatlaliltzin sancta Yglesia?	
R ¶ Ca quemaca.	
P ¶ Cuix ticmatica mohueynahuatil, ī ahmo tinacaquaz ipan Viernes, Sabado, Vigilia, yhuā Quatro tēporas?	
¶ Cuìx tìcmatica mohueynahuatil yc titlamanaz intlamatlactetilia initoca diezmos yhuan yntleyn yancuicā muchihua, inyacattiuh, ìnitoca Primìcias: inyuhcatqui itenahuatiltzin S. Yglesia yhuā totlatocauh Rey itlatecpantzin, caoquimohuelitilili in huey tlahtohuani Sūmo Pōtifice inic yehuatzin motlatecpaniliz inic tlamanaloz ītlamatlactetilia: auh inAudiēcia Real oquitecaquiti inquenin muchihuaz yhuan incatlehuatl yc tlamanaloz?	
R ¶ Ca quemaca.	
P ¶ Cuix ticmatìca, mo huey nahuatil inìmonecyan ticchihuaz tictequipanoz inchicontetl [Fol. 47] itlaocoliloca intenacayo, yhuan in ocnochicontetl itlaocoliloca in te anima?	
R ¶ Ca quemaca.	
P ¶ Cuix ticmati ca tictlaqualtiz in teocihui, ticatlitiz in à miqui, tictlaquentiz inpetlauhtinemi, ticyollaliz tictlapaloz in cocoxqui, intic maquixtiz intemachuetzi, yhuā ticcochitiz immotolinia inne nenqui, yhuan tiquintocaz immimìcq^ inyuhtihueliti?	
R ¶ Ca quemaca.	
P ¶ Cuix ticmatì, ca tiquizcaliz in ahtlequimati, ca ticnonotzaz immoyolpolotinemi, ca ticyollaliz ìntlaocoxtinemi, ca tìtlapacaihiyohuiz ipaltzinco in Dios inmitzquaIania immitzpapaca, catiquihiyohuiz inin netlapololtiliz īmitzyolihtlacoque, catiq^mmachtiz, tiquintlatzacultiz immochā tlaca inin techmonequi: ye quene impāpa ticmotlatlauhtiliz in Dios immitzcocolia: immotztolìnia, yhuā impampa inixquichtin yolque yhuan immimicque?	
R ¶ Ca quemaca.	
¶ Ynic navhtlamātli ihuey nahuatil intlacatl quiceliz in cequi sacramentos, yehica yn nemaquixtilo?	
P ¶ Auh in axcan cuix [Fol. 48] ticmati ca chicontetl in sacramento inoquimotlalili totecuiyo Iesu Christo: immacuillamantli tlayacattitica in huel cenca tetechmonequi, ca in aquin quitelchihuaz niman ahuel momaquìxtiz. Inic centetl Nequatequiliztli. Inic ontetl. Teoyutica techicahualiztli. Inic etetl. Neyolcuitiliztli ahnoҫo Tlamacehualiztli. Inic nauhtetl. in Sanctissimo Sacramēto inhuel ihtic moyetztica motquitica in totecuiyo Iesu Christo. Inic macuiltetl. Teoyuticate mamatiloliztli in ҫa tlatzaccan temachiotiliztli: auh in oc ontetl in ahmo cenca tetechmonequi, cayehuatl Teupixcayotl, yhuan Nenamictiliztli?	
R ¶ Ca quemaca.	
P ¶ Cuix ticmati, ca in Nequatequiliztli ycpolihui intlahtlacol peuhcayotl intlahtlacollacatiliztli, yhuan inixquich occeq^ itlahtlacol immoquatequia intlayehuey in aycceppa omoquaatequi?	
R ¶ Ca quemaca.	
P ¶ Cuix ticmati ca in teoyotica techicahualiztli yc tichicahualo yc tihuapahualo inipā titlacemanazque initlaneltoquiliztli inhuel ipan otimacoque in sancto Baptismo?	
R ¶ Ca quemaca.	
P ¶ Cuix ticmati ca in neyolcuitilíztlí in neyolmelahualíztli [Fol. 49] ìnitoca Penitencia yc oquimotlalilì in totecuiyo Dios ini ixq^ch tipopolhuililozque intotlahtlacol, intla muchi yc titoyolmelahuazque huel netequi pacholiztica yhuā ne cemixnahuatiliztica?	
R ¶ Ca quemaca.	
P ¶ Cuix ticmati ca in ayamo neyolcuitilo, cenca monequi innetlatemoliliztli yhuan tlahtlacolchoquiztli: auh inihquac neyolmelahualo cacēca monequi in ahtlemopinahuizcahuaz, momauh cacahuaz. Yeq^ne in oyuh neyolmelahualoc monequi muchihuaz in Penitencia inin oquimotetequiuhtilì in teyolcuitiani.	
R ¶ Ca quemaca.	
P ¶ Cuix ticmati ca in S. Sacramento huel ipan tictocelilia inhuel yehuatzin totecuiyo Iesu Xp^o, huel nelli Dios, yhuā huel nelli oquichtli in ihtic moyetztica in Hostia consagrada?	
R ¶ Ca quemaca.	
P ¶ Cuix ticmati ca in tlanecencahualiztica ahtlahtlacoltìca moceliz cahuelitlaqual muchihua intanima, yhuā yctihtic huey ya in tequaltililoni gracia?	
R ¶ Ca quemaca.	
P ¶ Cuix huel ticmatica in totecuiyo Iesu Christo huel mocemitquitica inipan Hostia consagrada, yhuan ypā in tepitzitzin itlatlapanca?	
[Fol. 50] R ¶ Ca quemaca.	
P ¶ Cuix ticmatica in ҫa tlatzaccan teoyutica temamatiloliztli yc popolihui intla on catqui inecauhca intlahtlacolli intlalticpac oticchiuhque, yhuan ca yc mochicahua mo huapahua intanima ini huicpa ini teneyeyecoltiliz, itenepachihuiliz intoyaouh, inixquich itlapal ontlami inye tomiq^z tempan: yequene cuix ticmati ca yc quimopahtilia in totecuiyo DIOS in tonacayo in tlaoc totechmonequi?	
R ¶ Ca quemaca.	
P ¶ Cuix ticmati ca inisacramento ycquimomaquilia in Dios inpactinemiliztli incoxqui intla itechmonequi?	
R ¶ Ca quemaca.	
P ¶ Cuix ticmati ca in teopixcayotl yc q^motlalìli intotecuiyo Iesu Christo, inic huelitilozque itlaixquetzalhuan, inic ipan quihtozque teutlahtolli in Hostia, inic muchihua ìninacayotzin totecuiyo IesuChristo in ipā sacramento, yhuan inic techpopolhuizque totlahtlacol itencopatzinco?	
R ¶ Ca quemaca.	
P ¶ Cuix ticmati ca in nenamictiliztli ycmocnopilhuiya ingracia, yhuan yc tlaocolilo innamiqueq^ inicqualli yectli quinhuapahuazque quimizcaltizque inimpilhuā, inic [Fol. 51] vmpa yazque in ìlhuicac? 	
R ¶ Ca quemaca.	
P ¶ Cuix ticmatica in ihquac timonamictiz monequi timoyolmelahuaz inictlamahuiztililiztica ticceliz inin sacramēto: auh in tlacahueliti timoyolmelahuaz cenca motechmonequi in timoteopohuaz titlaocoyaz ipampa immotlahtlacol, inic huel oncā monenamictilizpan mìtzmomaquiliz inDios iteq^ltiayatzìn, iteyectiayatzin gracia?	
R ¶ Ca quemaca.	
	
¶ Yzcatq^ inic ihtlacahui in teoyotica nenamictiliztli in huel teixpan ca.	
¶ Ynic centlamantli. Cuix anquimatì ceme yehuantin in axcan monamictizneq^, aҫo ocnemi inínamic, aҫo nican nemi, ahnoҫo [Fol. 81] ca mo hueca nemi? In aquin quimatì maniman quihtoqui.	
¶ Inic ontlamantli. Aҫo anquimati aҫo quēmonotza, aҫo tlacamecayotica miximati, aҫo centlamampan, aҫo ce incol, aҫo ce in cì? Ma huel xihuallaquican, ca niman ayac huel quimonamictiz initeyccauh, inihueltiuh, ahmonoac huel quimonamictiz inhuecapa ihueltiuh, in ahnoҫo huecapa yteyccauh: ahnoac huel quimonamictiz in huel imach, in huel q^monamictiz, in huelyahui, in huel itla. In tla aca itlaquimatì, ma quihtoqui.	
¶ Inic etlamantlì. Aҫo anquimati, aҫo huepollotica miximati ce meyehuantinin? Tlaxichualcaquicā, ca niman ayac huel quimonamictiz in huel yhuepul immanel noҫohuecapa yhuepul ìmmanoҫo ymiccahuepul: ayac nohuel quimonamictiz inimecauh itta, in ahnoҫo inā: ano ac huel quimonamictiz itlacpatta, in ahnoҫo ichahuanan; ahno achuel quimonamictiz ychahuaconeuh immanel noҫo ichtaca ichahuanan itlacpatta, ahnoҫo ichahuaconeuh itlacpahuitec. Intla aca itla quimati maniman quihtoqui.	
¶ Inic nauhtlamantli. Aҫo anquimati in [Fol. 82] cemeyehuantinin, aҫo teoyutica miximati? Tlaxiqualmocaq^ticā. Ca in tenapalo ahmo huel q^monamictiz in oquinapalo inihquac omoquatequi, ahnoҫo in quicuili Confirmacion. Noyhuan in tenapalo ahmo huel quimonamictiz in itta, ahnoҫo ininā in quinapalo anoҫo in quicuili Cōfirmacion: intla yehuātin oquixquetzq^ ìnic otenapalo. Ca ce ayac huel quimonamictiz ini compadre, ahnoҫo ycomadre, anoҫo ytla quatequil itlanapalol.	
¶ Izcatqvi in occētlamantlì, ī ҫā ichtaca yc itlacahuì nenamìctiliztli.	
¶ Tlaxiq^lmocaq^ticā, in huelpullotl impani muchihua impani neci, inic nenamictilo teoyutica, cahuel miequintin quimati quitzticate, yece inoccentlamantli huepullotl in ҫan ichtaca muchihua, ca ҫan quezquintin in quimati, in huel imixcoca. Auh ca moneq^ ilhuiloz in teupixqui, inic ahmo itlacahuiz nenamictilìztli.	
¶ In toquichtli, intla ichtaca itech otitlahtlaco ininā, ahnoҫo ici ahnoҫo yahui inticmonamictiznequi, nimā ahuelitiz in ticmonamictiz. Yhuan tlaxic caqui intla itechotacic inipitō, ahnoҫo ycuh, ìn ahnoҫo ipilo, ahnoҫo huecapa ypiton, ahnoҫo huecapa ycuh, ca [Fol. 83] niman ahuel ticmonamictiz [intlanel ayac quimati] camonahuatil huel tehuatl tiquihuiz inteupixqui. Ca ҫan noyuhqui intehuatl inticihuatl huel xihuallacaqui, aҫomo tech oacic initta, ahnoҫo ycol inticnionamictiznequi, immanel ayac quimati, caniman, ahuel ticmonamictiz. Ca ҫan noyuhqui intla itiachcauh, ahnoҫo yteyccauh ahnoҫo ymach inticmonamictizneq^ motech oacic [immanel ichtaca] ahuel ticmonamictiz, ichtaca xicmelahuili ínteupixqui.	
	
¶ Sing. Notta. Plu. nottahuan.	
Sing Nonan. Plu. nonanhuan.	
Sing. Nocol. Plu. noculhuan.	
Sing. Noci. Plu. nocihuan.	
Sing. Nochpuch. Plu. nochpuchhuan.	
Sing. Noyacapā. Plu. noyacapahuan.	
Sing. Notlatlacoehuauh. P. notlatlacoehuahuan.	
Sing. Noxocoyouh. Plu. noxocoyohuan.	
Sing. Notla. Plu. notlahuan.	
Sing. Nahui. Plu. na Nahuihuan.	
[Fol. 84] Sing. Notlacpatta. P. notlacpattahuan.	
Sing. Nochahuanan. P. nochahuananhuan.	
Sing. Nomontta. Plu. nomonttahuan.	
Sing. Nomōnan. Plu. nomōnanhuan.	
Sing. Nohuexiuh. P. nohuexihuan.	
Sing. Nocihuamō. P. nocihuamōhuan.	
Sing. Nomon. Plu. nomonhuan.	
	
Sìng. Notiachcauh. P. notiachcahuan.	
Sing. Noteyccauh. P. noteyccahuan.	
Sing. Nohueltiuh. P. nohueltihuan.	
Sing. Noteyccauh. P. noteyccahuan.	
Sing. Huecapa ahnoҫo centlamāpan noteyccauh. Plu. Huecapa ahnoҫo centlamampan noteyccahuan.	
Sing. Nomach. Plu. Nomachhuan.	
Sing. Notlacpahuitec. Plu. Notlacpahuitechuan.	
Sing. Notex. Plu. Notexhuan.	
Sing. Nohuepul. Plu. Nohuepulhuan.	
Sing. Nome. Plu. Nomehuan.	
	
Sing. Noconeuh. Plu. nopilhuan.	
Sing. Nopi. Plu. Nopihuan.	
[Fol. 85] Sing. Nicuh. Plu. Nicuhhuan.	
Sing. Huecapa ahnoҫo centlamanpan noq^chtiuh. Plu. Noquichtihuan. Ahnoҫo huecapa nicuhhuan.	
Sing. Huecapa ahnoҫo centlamanpan nopi. Plu. Nopihuan. Ahnoҫo centlamanpan nicuh. Plu nicuhhuan.	
Sing. Noquichtiuh. Plu. Noquichtihuan.	
Sing. Nopilo. Plu. No pilohuan.	
Sing. Nohuepul. Plu. Nohuepulhuan.	
Sing. Nohuezhui. Plu Nohuezhuan.